section_heading: Povijest
paragraph_text: Kraj Rio Rancha prvo je bio dijelom land granta Alameda koji su osnovali Španjolci 1710. godine. Do ranog 20. stoljeća, većina darovanog zemljišta rasprodana je investicijskim kompanijama koje su se bavile ulaganjem u zemljišta. Amrep Corporation kupio je 22 000 hektara 1961. godine i pretvorio zemljište u područje namijenjeno za stambenu izgradnju zvano Rio Rancho Estates. Prve su se obitelji uselile ranih 1960-ih. Budući da su razvijatelji silno reklamirali u medijima s područja New Yorka, većina prvih doseljenih obitelji bila je iz New Yorka. Stanovništvo se udeseterostručilo od 1970. do 1980. i Grad Rio Rancho je inkorporiran 1981. godine. Otvaranje velike Intelove tvornice 1981. ostavilo je veliki ekonomski učinak na grad.